ครม. อนุมัติกรอบวงเงินงบประมาณ 34,800 ล้านบาท โครงการคนละครึ่ง เฟส 4 ช่วยเหลือค่าครองครองชีพประชาชนคนละ 1,200 บาท
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี มีมติอนุมัติโครงการคนละครึ่ง ระยะที่ 4 กรอบวงเงิน 34,800 ล้านบาท โดยใช้จ่ายเงินกู้ตามพระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 ให้กับประชาชนประมาณ 29 ล้านสิทธิ์ โดยโครงการคนสะครึ่ง เฟซ 4 มีการปรับปรุงหลักเกณฑ์และเงื่อนไข รวมทั้งมีการขยับช่วงเวลา เริ่มต้นของโครงการให้เร็วขึ้น เพื่อให้สอดคล้องกับสถานการณ์และบรรเทาค่าครองชีพที่มีแนวโน้มเพิ่มสูงขึ้นและกระตุ้นเศรษฐกิจภายในประเทศ โดยคำนึงถึงการใช้งบประมาณอย่างคุ้มค่าและเหมาะสม ที่ประชุมคณะรัฐมนตรีได้พิจารณาปรับช่วงเวลาเริ่มต้นของโครงการให้เร็วขึ้นเป็นวันที่ 1 กุมภาพันธ์ 2565  จากเดิมที่กำหนดไว้ ในวันที่ 21 กุมภาพันธ์ 2455 ครอบคลุมร้านค้ารายย่อยที่เข้าร่วมโครงการ ประมาณ 28 ล้านคน โดยสามารถยืนยันตัวตนและเริ่มใช้สิทธิตั้งแต่วันที่ 1 กุมภาพันธ์ ขณะเดียวก็เปิดสิทธิเพิ่มอีก 1 ล้านสิทธิให้สำหรับผู้สนใจและยังไม่เคยเข้าร่วมโครงการฯ โดยเปิดลงทะเบียนในวันที่ 10 กุมภาพันธ์นี้ จนกว่าจะครบ 1 ล้านสิทธิ  และสามารถใช้สิทธิโครงการฯ ได้ตั้งแต่วันที่ 17 กุมภาพันธ์นี้สำหรับรูปแบบการดำเนินโครงการในรอบนี้ รัฐบาลอนุมัติวงเงินไม่เกิน 1,200 บาทต่อคนตลอดโครงการสามารถนำไปชำระค่าอาหารเครื่องดื่ม รวมถึงสินค้าและบริการทั่วไปที่เข้าร่วมโครงการโดยภาครัฐร่วมชำระอัตราร้อยละ 50 ไม่เกิน 150 บาทต่อคนต่อวัน